NORAKSTS

|  |  |
| --- | --- |
| 26.05.2022. | Nr.8/18 |
|  |  |

**STARPGABALA STATUSA NOTEIKŠANA ZEMES VIENĪBĀM**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Zemes vienības Jelgavā – Rūpniecības ielā 96A ar aptuveno platību 266 m2 (kadastra apzīmējums 0900 002 0746), Rūpniecības ielā 94A ar aptuveno platību 278 m2 (kadastra apzīmējums 0900 002 0747) un Tērvetes ielā 65 ar aptuveno platību 985 m2 (kadastra apzīmējums 0900 007 0120), izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940.gada 21.jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme”, minētās zemes vienības piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Jelgavas valstspilsētas pašvaldības Zemes lietu komisijas 2022. gada 21. aprīļa lēmumā Nr.4/5 “Zemes vienību ar kadastra apzīmējumiem 0900 002 0746 un 0900 002 0747 atbilstību starpgabala statusam” un 2022. gada 21. aprīļa lēmumā Nr.4/15 “Zemes vienības Tērvetes ielā 65, Jelgavā atbilstība starpgabala statusam” noteikts, ka minētās zemes vienības ir starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamajiem īpašumiem.

Ievērojot minēto, saskaņā ar likuma “Par pašvaldībām” 21.panta pirmās daļas 17.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu un pamatojoties uz Publiskas personas mantas atsavināšanas likuma 1.panta 11.apakšpunktu,

**JELGAVAS VALSTSPILSĒTAS DOME NOLEMJ:**

1. Noteikt starpgabala statusu zemes vienībām:
   1. Rūpniecības ielā 96A, Jelgavā ar kadastra apzīmējumu 0900 002 0746;
   2. Rūpniecības ielā 94A, Jelgavā ar kadastra apzīmējumu 0900 002 0747;
   3. Tērvetes ielā 65, Jelgavā ar kadastra apzīmējumu 0900 007 0120.
2. Jelgavas valstspilsētas pašvaldības administrācijas Pašvaldības īpašumu pārvaldei reģistrēt lēmuma pirmajā punktā minētos starpgabalus Zemgales rajona tiesas zemesgrāmatā uz Jelgavas valstspilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā